সিপিএমে ঘুণ ধরেছে। দলীয় সভায় স্বীকার করে নিলেন দলের পলিটব্যুরো সদস্য বিমান বসু। আরও একধাপ এগিয়ে সূর্যকান্ত মিশ্রের অভিমত, দলে যাঁরা আছেন তাঁদের অনেকেরই থাকার কথা নয়।
 ওয়েব ডেস্ক: সিপিএমে ঘুণ ধরেছে। দলীয় সভায় স্বীকার করে নিলেন দলের পলিটব্যুরো সদস্য বিমান বসু। আরও একধাপ এগিয়ে সূর্যকান্ত মিশ্রের অভিমত, দলে যাঁরা আছেন তাঁদের অনেকেরই থাকার কথা নয়। মুজফ্ফর আহমেদের জন্মদিন। আর এই দিনটাকেই সিপিএমের রাজ্য নেতৃত্ব বেছে নিলেন কঠোর আত্মসমালোচনার জন্য। কলকাতা জেলা কমিটির অফিসে সভা। মঞ্চে হাজির বুদ্ধদেব ভট্টাচার্য। আত্মসমালোচনার শুরুটা করলেন বিমান বসু। রীতিমতো আক্রমণাত্মক সুরে। বিমান বসু যেখানে শেষ করলেন, সেখান থেকেই শুরু করলেন দলের রাজ্য সম্পাদক সূর্য়কান্ত মিশ্র। তবে তিনি আরও বেশি আক্রমণাত্মক বলে দিলেন, "এখন অনেকে আছে যাদের থাকার কথা নয়...।" তৃণমূলের মোকাবিলা করতে হলে দলকে যে আরও অনেক বেশি শক্তিশালী করতে হবে সেবিষয়ে বারবার জোর দিলেন রাজ্য সম্পাদক। তবে, জোটের পথ থেকে যে তারা সরছেন না প্রসঙ্গক্রমে তা ফের বুঝিয়ে দিলেন সূর্যকান্ত।